„Simona Halep va fi nelipsită de la această competiţie, alături de sportive de frunte, precum Roberta Vinci, Klara Koukalova, Karin Knapp, Annika Beck, toate în top 50. De asemenea, la acest turneu vor mai juca jucătoarele noastre de top”, a spus George Cosac, preşedintele Federaţiei Române de Tenis.

Alte participante din România la acest turneu sunt: Monica Niculescu, Alexandra Cadanu, Irina Begu. De asemena, alte două jucătoare vor primi wild card pe tabloul principal, este vorba despre Alexandra Dulgheru şi Andreea Mitu.

Cu şapte turnee WTA în palmares, Simona Halep aşteaptă cu nerăbdare să îşi treacă în cont şi primul trofeu important cucerit în România.